
Татарстан Премьер-министры урынбасары, Казан кинофестивален оештыру комитеты рәисе Васил Шәйхеразыев кинорежиссер, РФ халык артисты Владимир Хотиненко белән очрашты. Очрашу ТР Министрлар Кабинетында узды.

Бүген Татарстан башкаласында 18 нче Казан халыкара мөселман киносы фестивале ачыла. Владимир Хотиненко кинофестиваль жюриен җитәкли.

Чирмешән районы Башкарма комитеты җитәкчесе вазыйфаларын башкаручы итеп Рамил Айбатов билгеләнде. Аны билгеләү турында район Советының чираттан тыш утырышында игълан иттеләр. Утырыш эшендә Татарстан Республикасы Президенты Администрациясе Җитәкчесе Әсгать Сәфәров катнашты.

Татарстанның Балык Бистәсе муниципаль районы Советы карары белән Илдар Таҗетдиновның вәкаләтләре вакытыннан алда туктатылды. Аның үз теләге белән отставкага китүе аркасында карар кабул ителде. Чираттан тыш утырышта Татарстан Республикасы Президенты Администрациясе Җитәкчесе Әсгать Сәфәров катнашты.

Татарстан Премьер-министры Алексей Песошин һәм РФ Кораллы Көчләре Генераль штабы башлыгы – Россия Оборона министрының беренче урынбасары, армия генералы Валерий Герасимов Казан хәрби госпитален ачу тантанасында катнаштылар.

Бүген Россия Федерациясе Президенты Владимир Путин туризмны үстерү мәсьәләләре буенча Дәүләт Советы Президиумы утырышын уздырды.

Утырыш Владивостокта узды. Хәзерге шартларда илкүләм туризм индустриясен үстерү мәсьәләләре каралды.

Чара Көнчыгыш икътисадый форум кысаларында узды. Анда шулай ук төбәкләр губернаторлары, министрлар, туризм өлкәсе вәкилләре катнашты.

Бүген Татарстан Республикасы Хөкүмәте Йортында узган брифингта журналистларга Казан халыкара мөселман киносы фестивале программасы турында сөйләделәр.

Брифингта Татарстан Республикасы мәдәният министры Ирада Әюпова, Казан Башкарма комитетының мәдәният идарәсе башлыгы Азат Абзалов, «Татаркино» ДБУК директоры һәм фестивальнең башкарма директоры Миләүшә Айтуганова чыгыш ясады.

Татарстан Республикасы Министрлар Кабинеты Татарстан Республикасы дәүләт һәм муниципаль мәгариф оешмаларында баланы караган өчен ата-аналардан (законлы вәкилләрдән) алынган түләүнең максималь күләмнәрен раслады.

Татарстан Республикасы Премьер-министры Алексей Песошин Татарстан Республикасы Министрлар Кабинетының 958 нче (2022 елның 3 нче сентябрендәге) карарына кул куйды.

Карар 2023 елның 1 гыйнварыннан үз көченә керә.

Бүген Владивостокта Казан Елга порты территориясен реновацияләү турында килешү имзаланды. Документка Казан мэры Илсур Метшин һәм «Сбербанк» ГАҖ идарәсе рәисенең беренче урынбасары Александр Ведяхин имза салды.

Килешүгә кул кую тантанасында Татарстан Республикасы Президенты Рөстәм Миңнеханов катнашты.

Бүген Татарстан Республикасы Президенты Рөстәм Миңнеханов Камчатка крае Губернаторы Владимир Солодов белән очрашты. Очрашу Көнчыгыш икътисадый форумы кырларында узды.

Татарстан Республикасы белән Камчатка крае арасында Сәүдә-икътисадый, фәнни-техник һәм мәдәни хезмәттәшлек турында килешү имзаланды.

Бүген Владивостокта Татарстан Республикасы һәм Иркутск өлкәсе арасында Хезмәттәшлек турындагы килешүне гамәлгә ашыру буенча 2025 елга кадәрге Чаралар планы имзаланды.

Документка Татарстан Республикасы Президенты Рөстәм Миңнеханов һәм Иркутск өлкәсе Губернаторы Игорь Кобзев кул куйды.

Имза салу Көнчыгыш икътисадый форумы кысаларында узды.
Рәсми Татарстан